Swann, her hair, now quite pale with one grey lock, girt with a narrow band of flowers, usually violets, from which floated down long veils, a lilac parasol in her hand, on her lips an ambiguous smile in which I read only the benign condescension of Majesty, though it was pre-eminently the enticing smile of the courtesan, which she graciously bestowed upon the men who bowed to her.
Baina, xumetasunaren ordez, arrandia ezarri ohi nuen posturik gorenean, baldin eta, Françoise gaixoa, gehiago ezin zuela eta oinak "arrastoka" zebilzkiola kexatu arren, ordubetez atzera eta aurrera ibiltzera behartu ondoren, halako batean, Dauphine atetik datorren bidetik gureganantz etorki-irudi benetan ospe erregetiarrekoa niretzat, helduera zinez maiestatikoaren agergarri, geroztik benetako ezein erreginak eman ezin izan didana, haien ahalmenaz nozio doiagoa eta frogatuagoa bainuen-ikusten nuenean, edo, hobeto esanda, haren forma nire bihotzean zauri zorrotz hebaintzailez irarria nabaritzen nuenean, bi zaldi sutsu, mehe eta lerdenen-Constantin Guys-en marrazkietakoak iduri-trosta hegalariaren poderioan gureganantz hurbiltzen ari, kosako erara jantzitako gurdizain morrosko bat zalgurdiko jarlekuan gidari, eta beronen aldamenean "groom" txiki bat eserita-Badenord zenaren "tigre" bat iduri-, victoria paregabeko hura, diseinu altu samarrekoa aukeran, bere "azken garrasiko" luxuari forma antzinagokoen iradokizuna ere bazeriona, eta beronen barruan, soraioki pausatua, Swann anderea, bere ile-adats orain erabat horailduak-metxa gris bakar batez izan ezik-lore-xingola mehe batez bildurik-loreok, usuenik, bioletak izaki-, eta adatsotatik belo luzeak uhinka, eguzkitako malba bat eskuan, eta irribarre anbiguoa ezpainetan, nik Maiestatearen onginahia baizik ez banekuskion ere, gehienbat cocottearen malezia zeriona, eta agurtzen zutèn pertsona guztiei kilimusi egiteko amultsutasun-ikurtzat zerabilena.